वर्षा याममा प्रत्येक वर्ष मधेशका अधिकांश जिल्लाहरु डुबानमा पर्ने गरेका छन् । कोशी, कमला, बलान, नारायणीलगायतका नदीहरुबाट त्यस आसपासका बस्ती प्रभावित हुने गरेका छन् । तर त्यसप्रति राज्यको ठोस कार्यक्रम बन्न सकेको छैन । कतिपय स्थानका लागि बजेट छुट्याएता पनि वर्षा याममा मात्रै निर्माण कार्य सुरु हुँदा काम सम्पन्न हुन सकिरहेका छैनन् । यस्तै समस्या प्रत्येक वर्ष सप्तरीमा देखिने गरेको छ ।
